বেসরকারি স্কুলে লাগামছাড়া ফি, সরকার কী করছে? জানতে চাইল আদালত

কলকাতা: রাজ্যে অনেক বেসরকারি স্কুলে (Private School) লাগামছাড়া ফি। বৃদ্ধি নিয়ে অনেক আবেদন জমা পড়েছে কলকাতা হাইকোর্টে (Calcutta High Court)। অভিযোগ, অতিরিক্ত ফিজ নেওয়া হচ্ছে। এমনকী এ বিষয়ে প্রতিবাদ জানাতে গেলে সংশ্লিষ্ট পড়ুয়াকে স্কুল কর্তৃপক্ষের রোষানলে পড়তে হচ্ছে। ফিজ বৃদ্ধি নিয়ে হাইকোর্টে দায়ের হয়েছে একাধিক জনস্বার্থ মামলা। বুধবার মামলার শুনানিতে সরকার কী করছে? জানতে চাইল আদালত। শিক্ষামন্ত্রীর (Education Ministe) অবস্থান জানতে চাইল হাইকোর্ট। বুধবার ওই মামলাতেই রাজ্যের অবস্থান জানতে চাইল কলকাতা হাইকোর্ট। অনেক ক্ষেত্রে চার্জ নামে যে বৃদ্ধি হচ্ছে সেটা অন্যায্য। এটার উপর কি কন্ট্রোল থাকবে না?

এই রাজ্যের শিক্ষা ব্যবস্থা নিয়ে রাজ্যের কিছু দরকার। কেন রাজস্থান মডেল মানা হচ্ছে না! সেখানে পুরো মেকানিজম দেখা উচিত। মামলার শুনানিতে পর্যবেক্ষণ বিচারপতি বিশ্বজিৎ বসুর। বিচারপতি বসু বলেন, সব ক্ষেত্রে আদালত নির্দেশ দিতে পারে না।। রাজ্য সরকার অন্যান্য বিলের মত সিদ্ধান্ত নিতে পারে। কেন রাজ্যের শিক্ষামন্ত্রী এটা নিয়ে ভাবছেন না? বিলের মধ্যে দিয়ে রাজ্য নিয়ন্ত্রণ করতে পারে! অভিযোগ না এলেও কেন NCTE গাইডলাইন অনুযায়ী শিক্ষকদের শিক্ষা দেখা হবে না। বেসরকারি স্কুলের ক্ষেত্রে তাদের কোনও নিয়ন্ত্রণ নেই, একথা বলে রাজ্য চোখ বন্ধ করে থাকতে পারে না।

আরও পড়ুন: কর্মীর অবসরকালীন প্রাপ্য মামলায় সুপ্রিম অসন্তোষে রাজ্য সরকার

এরপরই রাজ্যের অ্যাভোকেট জেনারেল বলেন, মন্ত্রীর সঙ্গে কথা বলে রাজ্যের অবস্থান জানানো হবে পরশু দিন। এবিষয়ে শিক্ষামন্ত্রীর সঙ্গে কথা বলে আগামী শুক্রবার রাজ্যের মতামত আদালতকে জানানোর জন্য রাজ্যের অ্যাডভোকেট জেনারেলকে নির্দেশ দিয়েছেন বিচারপতি৷ পাশাপাশি বিচারপতি বলেন, অনেক স্কুলে ঘোরা বা উঠের দৌড় শেখানো হলেও একটা বেসিক ফি রাখা করা উচিত। অনেক স্কুলে এটা বাড়তি আয়ের জায়গা।

অন্য খবর দেখুন

The post বেসরকারি স্কুলে লাগামছাড়া ফি, সরকার কী করছে? জানতে চাইল আদালত first appeared on KolkataTV.